**ODLOK O SPREMEMBAH IN DOPOLNITVAH ODLOKA O USTANOVITVI ORGANA SKUPNE OBČINSKE UPRAVE OBČIN DOBJE, DOBRNA, OPLOTNICA, SLOVENSKE KONJICE, ŠENTJUR, VITANJE, VOJNIK IN ZREČE**

|  |  |
| --- | --- |
|  |  |

Na podlagi

15. in 24. člena Statuta Občine Dobje (Uradni list RS, št. 81/18),

15. člena Statuta Občine Dobrna (Uradni list RS, št. 55/17),

5. člena Statuta Občine Oplotnica (Uradno glasilo slovenskih občin, št. 49/15),

16. člena Statuta Občine Slovenske Konjice (Uradni list RS, št. 87/15, 12/16 − popravek in 69/17),

5. in 15. člena Statuta Občine Šentjur (Uradni list RS, št. 37/11 – uradno prečiščeno besedilo in 54/16),

17. člena Statuta Občine Vitanje (Uradno glasilo slovenskih občin, št. 49/17 in 4/19),

19. člena Statuta Občine Vojnik (Uradno glasilo slovenskih občin, št. 3/16) in

19. člena Statuta Občine Zreče (Uradno glasilo slovenskih občin, št. 1/16, 26/18 in 2/23)

so

Občinski svet Občine Dobje na \_\_\_\_ redni seji dne \_\_\_\_\_\_\_\_\_\_,

Občinski svet Občine Dobrna na \_\_\_\_ redni seji dne \_\_\_\_\_\_\_\_\_\_,

Občinski svet Občine Oplotnica na \_\_\_\_ redni seji dne \_\_\_\_\_\_\_\_\_\_,

Občinski svet Občine Slovenske Konjice na \_\_\_\_ redni seji dne \_\_\_\_\_\_\_\_\_,

Občinski svet Občine Šentjur na \_\_\_\_ redni seji dne \_\_\_\_\_\_\_\_\_\_,

Občinski svet Občine Vitanje na \_\_\_\_ redni seji dne \_\_\_\_\_\_\_\_,

Občinski svet Občine Vojnik na \_\_\_\_ redni seji dne \_\_\_\_\_\_\_\_\_ in

Občinski svet Občine Zreče na \_\_\_\_ redni seji dne \_\_\_\_\_\_\_\_\_

v skladu z 49. a členom Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US in 102/24 – ZLV-K) sprejeli

**Odlok o spremembah in dopolnitvah Odloka**

**o ustanovitvi organa Skupne občinske uprave občin Dobje, Dobrna, Oplotnica, Slovenske Konjice, Šentjur, Vitanje, Vojnik in Zreče**

**1. člen**

V Odloku o ustanovitvi organa Skupne občinske uprave občin Dobje, Dobrna, Oplotnica, Slovenske Konjice, Šentjur, Vitanje, Vojnik in Zreče (Uradno glasilo slovenskih občin št. 48/19 in 6023, Uradni list RS št. 67/19, 68/19 in 107/23), se peti odstavek 8. člena odloka spremeni tako, da se glasi:

»(5) Skupna služba proračunskega računovodstva izvaja naloge proračunskega računovodstva za občine ustanoviteljice Občino Dobrna 29 %, Občino Vitanje 22 % in Občino Vojnik 49 %.«.

**PREHODNA IN KONČNA DOLOČBA**

**2. člen**

Odlok o spremembah in dopolnitvah Odloka o ustanovitvi Skupne občinske uprave občin Dobje, Dobrna, Oplotnica, Slovenske Konjice, Šentjur, Vitanje, Vojnik in Zreče se sprejme v enakem besedilu v vseh občinah ustanoviteljicah in začne veljati osmi dan po zadnji objavi v uradnih glasilih občin ustanoviteljic, uporabljati pa se začne s 1. septembrom 2025.

|  |  |
| --- | --- |
| Številka: | OBČINA VOJNIK |
| Vojnik, dne | Župan |
|  | Branko Petre |
|  |  |
| Številka: | OBČINA DOBJE |
| Dobje, dne | Župan |
|  | Franc Leskovšek |
|  |  |
| Številka: | OBČINA DOBRNA |
| Dobrna, dne | Župan |
|  | Martin Brecl |
|  |  |
| Številka: | OBČINA OPLOTNICA |
| Oplotnica, dne | Župan |
|  | Matjaž Orter |
|  |  |
| Številka: | OBČINA SLOVENSKE KONJICE |
| Slovenske Konjice, dne | Župan |
|  | Darko Ratajc |
|  |  |
| Številka: | OBČINA ŠENTJUR |
| Šentjur, dne | Župan |
|  | mag. Marko Diaci |
|  |  |
| Številka: | OBČINA VITANJE |
| Vitanje, dne | Župan |
|  | Andraž Pogorevc |
|  |  |
| Številka: | OBČINA ZREČE |
| Zreče, dne | Župan |
|  | mag. Boris Podvršnik |
|  |  |

***OBRAZLOŽITEV***

Na podlagi Odloka o ustanovitvi organa Skupne občinske uprave občin Dobje, Dobrna, Oplotnica, Slovenske Konjice, Šentjur, Vitanje, Vojnik in Zreče (Uradno glasilo slovenskih občin, št. 48/19, Uradni list RS, št. 67/19 in 68/19) je prišlo do prenehanja delovanja prejšnje Skupne občinske uprave občin Dobrna, Vitanje in Vojnik. Naloge, skupaj z obstoječimi javnimi uslužbenci, so bile prenesene na NOE Skupno službo proračunskega računovodstva, pri čemer je delež financiranja službe s strani občin Dobrna, Vitanje in Vojnik ostal nespremenjen.

Na pobudo Občine Dobrna je bila opravljena analiza kadrovske zmogljivosti, ki je pokazala, da ima služba kadrovski deficit, zaradi česar dodatne naloge s področja proračunskega računovodstva ni mogoče porazdeliti med obstoječe zaposlene. Hkrati je analiza pokazala odstopanja pri deležu financiranja glede na dejansko opravljeno delo za posamezno občino.

Zaradi tega so župani občin SOU, na pobudo županov občin Dobrna, Vitanje in Vojnik, za katere se naloga opravlja, sprejeli naslednji odločitvi:

* sprejme se sprememba sistemizacije, usklajena s kadrovskim in finančnim načrtom SOU, tako, da se namesto dosedanje ureditve, ki je vsebovala zaposlitev javnega uslužbenca s 25 % delovnim časom od 1. oktobra do 31. marca, predvidi zaposlitev javnega uslužbenca za polni delovni čas;
* uskladi se delež sofinanciranja NOE Skupne službe proračunskega računovodstva:
* Občina Dobrna: s 24 % na 29 %
* Občina Vitanje: z 21 % na 22 %
* Občina Vojnik: s 55 % na 49 %

Ta sprememba bo omogočila bolj učinkovito in prilagojeno izvajanje nalog proračunskega računovodstva za vse vključene občine.

***Finančne posledice:***

1. **Občine Dobrna, Vitanje in Vojnik**

Za Občine Dobrna, Vitanje in Vojnik število zaposlenih ostaja nespremenjeno, spremeni se delež zaposlenega iz 0,25 na polno zaposlenega javnega uslužbenca. Posledično se poveča strošek plače na letni ravni in znaša 31.400 EUR, ki se zaradi večje potrebe izvajanja nalog na Občini Dobrna porazdeli med občinami Dobrna 50 %, Vitanje 15 % in Vojnik 35 %. Ob upoštevanju korekcije trenutnega financiranja bo delež sofinanciranja po občinah znašal: Občina Dobrna 29 %, Občina Vitanje 22 % in Občina Vojnik 49 %. Občine bodo pridobile s strani MJU poverjena sredstva za novo zaposlitev na podlagi oddanega zahtevka za preteklo leto (cca 50 %).

1. **Občine Dobje, Oplotnica, Slovenske Konjice, Šentjur in Zreče**

Ni finančnih posledic.

1. **Delež sofinanciranja delovanja SOU**

Delež sofinanciranja s strani MJU za vse občine ostaja nespremenjen, v skladu s sedanjo zakonodajo.